Zlatan Fazlić

Zlatan Fazlić Fazla (rođen 6. marta 1959) jest bosanskohercegovački pjevač i tekstopisac.

 Biografija 
Rođen je 6. marta 1959. u Sarajevu. Osnivač je grupe Papiga s kojom je objavio prvu LP-ploču. Nakon raspada grupe nastavlja pisati tekstove za druge grupe i pjevače. Godine 1992. stupa u vezu s Đorđem Balaševićem i tako nastaje pjesma "Sarajevo će biti, sve drugo će proći", a mjesec dana kasnije za Kemala Montena piše "Pismo prijatelju". Pisao je pjesme za: "Crvenu jabuku", Amilu Glamočak, Alena Vitasovića i pokojnog Davorina Popovića, pjevača legendarnih "Indexa", Borisa Novkovića, Severinu, Danijelu, Halida Bešlića, Hanku Paldum. Sredinom 1994. izdaje svoj prvi samostalni kantautorski album "Jalija", dok drugi kantautorski album "Anđeli" objavljen je pet godina kasnije, u proljeće 1999.

Godine 1998. finski izvođač Janne Hurme izdaje album s obradama najpoznatijih Fazlinih pjesama, a već slijedeće godine obrade njegovih pjesama izvodi finska pjevačica Marilii. Krajem 2002. napisao je tekst i komponovao muziku za pjesmu "Pjesma za Davora", u kojem su učestvovali Mladen Vojičić Tifa, Aki Rahimovski i Dado Topić, u znak sjećanja na Davorina Popovića. Autor je i muzike za seriju "Crna hronika", filma "Mliječni put"pozorišnih predstava "Bomba od želea" i "Rodoljupci" kao i pjesme "Stari" posvećene Starom mostu u Mostaru.

 Diskografija 

Autor muzike i teksta svih pjesama Zlatan Fazlić

 Jalija (1994) 
MC, Studio 99, 1994
 Jalija
 Pa šta
 Raskršće
 Džuboks
 Život
 Svi smo negdje tu
 U tvojoj zemlji
 Umoran sam

 Ode Mujo u mornare (1997) 
CD/MC, Sarajevodisk, 1997
 Ode Mujo u mornare
 Pa šta
 Raskršće
 Umoran sam
 Svi smo negdje tu
 U tvojoj zemlji
 Džuboks
 Život
 Jalija
 Ne postoji ljubav
 Prošla je još jedna godina
 Mozart
 Mahala

 Anđeli (1999) 
CD/MC, Tutico/Menart, 1999
 Pleši
 Opet sam sam
 Poljubi me
 Valovi
 Gdje smo nas dvoje
 Anđeli
 100 godina
 Rudarska
 Ko je kriv
 Moj grad

 Mliječni put (2001) 
Originalna filmska muzika za dugometražni igrani film Mliječni put
CD/MC, Naraton, 2001
 Mliječni put i još 22 pjesme filmske muzike u trajanju od 46:24 minuta

 Made in BiH (2004) 
CD/MC, City records/Song Zelex, 2004
 Vedro jutro
 Pprava
 Psst, ššš
 Blues
 A najviše volim tebe
 Hukni u prozor
 Ja znam
 Pero galeba
 Zažmiri
 Baščaršijska

 Singl 
 1425 dana (2023.)

 Nagrade 
 Prva nagrada za najbolju pjesmu na međunarodnim muzičkim festivalima u Budvi i Ohridu 2003. za kompoziciju Moj grad
 Prva nagrada za najbolju pjesmu ("Da tebe nema Bože”) na međunarodnom muzičkom festivalu "Forte '98" u Sarajevu

 Reference 

 Također pogledajte 
Spisak pjesama Zlatana Fazlića

 Vanjski linkovi 

Zlatan Fazlić Fazla  - oficijelna web stranica 

Kategorija:Bosanskohercegovački kompozitori
Kategorija:Bosanskohercegovački kantautori
Kategorija:Bosanskohercegovački pjevači
Kategorija:Biografije, Sarajevo
Kategorija:Rođeni 1959.
Kategorija:Živi ljudi